《陈提举 其二》
宋代·林希逸

岭海清声玉雪如，门庭尤峻是閒居。吹嘘昔日班扬赋，受用馀年老易书。

亭列百间多筑圃，舟移数里自穿渠。春来红紫应岑寂，花外无因见小车。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。